Poznata i pod nazivom slamnata ruža. Porijeklom je iz Australije i u ljepoti ovog cvijeta možete uživati tijekom cijele godine, najprije u vrtu, a zatim i tijekom zime u suhim aranžmanima. Cvjetovi nalikuju ivančicama ali su latice krute, poput papira ili slame, po čemu je i dobio ime. Za suhe bukete, moramo ga rezati dok su cvjetovi napola otvoreni ili dok su još u pupoljku jer se naknadno tijekom sušenja dodatno otvore. Bere se za suhog vremena i suši se nekoliko tjedana na suhom i prozračnom mjestu.